เมื่อตอนวันศุกร์ผมได้กินข้าวกลางวันที่รร. จู่ๆผมก็รู้สึกเจ็บลิ้นขึ้นมา จากนั้นผมลองตรวจดูพบว่าลิ้นมันโดนกับฟันบริเวณฟันกราม ผมเป็นมาได้ 2 วันละครับไม่ทราบว่ามีวิธีแก้ไหมครับ
สวัสดีค่ะ อาการเจ็บบริเวณที่ลิ้นอาจเกิดจาก-เส้นประสาทปลายลิ้นอักเสบ ซึ่งอาจเกิดจากการขาดวิตามินบี1 หรือบี12 ในบางกรณีอาการเจ็บลิ้น หรือลิ้นมีลักษณะเรียบลื่นผิดปกติอาจเกิดจากการขาดธาตุเหล็ก โฟเลต สังกะสี หรือวิตามินบี 12-แผลร้อนในที่บริเวณลิ้น-การติดเชื้อไวรัส เช่น โรคมือเท้าปากซึ่งเป็นโรคที่ทำให้มีตุ่ม ผื่น หรือแผลอักเสบมีหนอง แต่มักเป็นในเด็กเล็ก-โรคไลเคน พลานัส (Lichen Planus) เป็นโรคผิวหนังเรื้อรังที่ก่อให้เกิดผื่นคัน และอาจมีปื้นสีขาวหรือสีแดงบนลิ้น-การใช้ยา ยาบางชนิดอาจทำให้มีอาการเจ็บลิ้น เช่น ยาแก้อักเสบที่ไม่ใช่สเตียรอยด์ ได้แก่ ไอบูโพรเฟน แอสไพริน นาโปรเซน อินโดเมธาซิน อีโตริคอกซิบ อาร์โคเซีย เซเลโคซิบ เซเลเบรก เป็นต้น ยากลุ่มเบต้า บล็อกเกอร์ ได้แก่ คาร์เวดิลอล อะทีโนลอล ทิโมลอล โพรพรานอล เป็นต้น- การใช้น้ำยาบ้วนปากหรือแปรงฟันที่แรงเกินไปแนะนำว่าถ้าเจ็บลิ้นมาก มีแผลชัดเจน มีเลือดหรือหนองไหลจากแผล ควรรีบไปพบแพทย์การดูแลตัวเองเบื้องต้น รับประทานอาหารอ่อนๆที่ไม่ระคายเคืองลิ้น รับประทานอาหารให้ครบ 5 หมู่เพื่อป้องกันภาวะขาดวิตามิน ไม่บ้วนปากหรือแปรงฟันที่แรงจนเกินไป หยุดใช้ยาทุกชนิดที่ไม่จำเป็นค่ะ